Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18047

b) két, vagy több mozgó jégmentesítő és jégtelenítő berendezés mozgására szolgáló külső terület. 3.15.5 Ajánlás — A jégmentesítő és jégtelenítő létesítmény (hely) mérete azonos legyen az adott kategóriába tartozó legnagyobb repülőgéphez szükséges parkírozási terület nagyságával. A jégmentesítő és jégtelenítő gépjárművek mozgására repülőgép körül teljes körben legalább 3.8 méter szélességű tiszta, burkolattal ellátott terület álljon rendelkezésre. Megjegyzés: Amikor egynél több jégmentesítő és jégtelenítő helyet alakítanak ki, gondolni kell a szomszédos létesítményen működő jégmentesítő és jégtelenítő gépjárművek mozgására is. Az ilyen mozgási (külső) területek ne fedjék egymást. Biztosítani kell továbbá, hogy a terület mellett elhaladó más repülőgépek ne sértsék meg a 3.15.9 és 3.15.10 pontokban meghatározott biztonsági távolságot. 3.15.6 Ajánlás — A szükséges jégmentesítő és jégtelenítő helyek számát az időjárási körülmények, a kiszolgált repülőgépek típusa, a jégtelenítő folyadék felhordásának módszere és a felhasznált berendezés teljesítőképessége, valamint az induló forgalom nagyságrendje alapján határozzák meg. Megjegyzés: Lásd a Repülőtér Tervezési Kézikönyv 2. részét. A jégmentesítő és jégtelenítő létesítmények lejtviszonyai 3.15.7 Ajánlás — A terület kielégítő folyadék elvezetésének, valamint a repülőgépről lefolyó felesleges jégtelenítő és jégmentesítő anyagok összegyűjtésének biztosítása érdekében megfelelő burkolat lejtést alakítsanak ki. A legnagyobb hosszirányú lejtés a gyakorlati szempontból lehető legkisebb legyen és a keresztirányú lejtés ne haladja meg az egy százalék értéket. 2007/70/II. szám A jégmentesítő és jégtelenítő létesítmények teherbíró-képessége 3.15.8 Ajánlás — A jégmentesítő és jégtelenítő létesítmény (hely)teherbíró-képessége feleljen meg annak a légijármű típus forgalomnak, amelynek kiszolgálására tervezték és vegyék figyelembe azt a tényt is, hogy a létesítménynek, a forgalmi előtérhez hasonlóan nagyobb a forgalom sűrűsége, valamint a lassan guruló és megálló légijárművek súlya miatt nagyobb igénybevételnek van kitéve, mint egy futópálya. Biztonsági távolság a jégmentesítő és jégtelenítő létesítmények (helyek) között 3.15.9 Ajánlás — A létesítménynél biztosítsák a légijármű állóhelyhez a 3.13.6 pontban meghatározott legkisebb biztonsági távolságokat. Amennyiben a kitérő gurulási módszert használják, alkalmazzák a 3-1. táblázat 12. oszlopában található legkisebb elkülönítési oldaltávolságokat. 3.15.10 Ajánlás — Ha a jégmentesítő és jégtelenítő létesítmény egy általánosan használt gurulóút mellett helyezkedik el, biztosítsák a 3-1. táblázat 11. oszlopában található legkisebb elkülönítési oldaltávolságokat (lásd 3-4. ábra). 3-4. ábra: A jégtelenítő és jégmentesítő létesítmény és egyéb területek közötti legkisebb biztonsági távolság Környezetvédelmi megfontolások Megjegyzés: A repülőgépről lefolyó felesleges jégtelenítő és jégmentesítő anyagok a talajvíz szennyezésének kockázata mellett befolyásolják a burkolat felületének súrlódási jellemzői is. 3.15.11 Ajánlás — Azon a területen, ahol jégtelenítő és jégmentesítő feladatokat végeznek, a talajvíz szennyezésének megakadályozása érdekében a burkolt felület folyadék elvezetését úgy tervezzék meg és alakítsák ki, hogy elkerüljék a felesleges jégtelenítő és jégmentesítő anyagok, valamint a felületen felgyülemlő általános (természetes) folyadékok keveredését. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes